লোকটি আপত্তি করলেও রাখী শোনে না । লোকটিকে বাড়ি পৌঁছে দেয় । লোকটিকে একটি তক্তপোষের উপর শুইয়ে দেয় সে । বাড়ি থেকে বেরোতে গিয়ে তার নজর পড়ে দরজার উপরে লাগানো একটি ছবির উপর । সে চমকে ওঠে । এতো তারই ছবি । কিন্তু বেশ পুরনো । ছবিটি ভালো করে লক্ষ্য করে সে বুঝতে পারে ছবিটি তার নয় । কিন্তু ছবিটির মেয়েটির সাথে তার চেহারার অসম্ভব মিল । এই জন্যেই লোকটি তার দিকে অবাক হয়ে তাকিয়ে থাকত । মেয়েটি সম্বন্ধে জানার ঔৎসুক্য বেড়ে যায় । কিন্তু বর্তমান পরিস্থিতিতে ডাক্তার ডাকাটা অত্যন্ত জরুরী । সে কাছেই একজন ডাক্তারের বাড়ি ছুটে যায় । কিছুক্ষণ ডাকাডাকির পর বয়স্ক ডাক্তারবাবু বেরিয়ে আসেন । রাখী তাকে সব জানালে তিনি ব্যাগ নিয়ে লোকটির বাড়ি আসেন ।